Lynn Milanés

Lynn Milanés Benet (Kuba, 1970eko apirila) Kubako abeslaria da. Hainbat genero landu ditu: popa, bluesa, musika tradizionala, rocka edo ‘trobadoresca’ delakoa. Pablo Milanés (1943-2022) kantautore eta Kubako Troba Berriaren sortzaileetako baten alaba da. Suylen Milanés (1971-2022) eta Haydée Milanés (1980) ahizpak ere abeslariak izan dira.

 Biografia 

 Familia 
Lynn Milanés 1970eko apirilean jaio zen. Ama Yolanda Benett telebista-ekoizle nabarmena eta zinema-zuzendari laguntzailea, Pablo Milanés aitaren Yolanda abesti arrakastatsuenetako bat inspiratu zuen emakumea izan zen, eta haren bizitza markatu zuena, 1973an banandu ondoren ere. Neba-ahizpa nagusiena da, gero Lynn eta Liam bikiak, Haydée, Antonio eta Pablo eta Rosa bikiak daude.

 Ikasketak 
"Manuel Saumel" Oinarrizko Musika Eskolan hasi zituen ikasketak, Habana Hirian, 1983tik 1986ra, flauta espezialitatean, eta sariak lortu zituen esparru nazionaleko lehiaketetan. 1990eko hamarkadan, erdi mailako ikasketekin jarraitu zuen "Amadeo Roldán" eskolan; gero, 1991n, "Ignacio Cervantes" Lanbide Hobekuntzako Eskolan hasi zen, eta Musika Erromantikoaren interpretazio onenaren saria jaso zuen. 1996an, flautaren Talentu Onenaren diploma eman zioten.

 Ibilbide artistikoa 

 Hasierak taldean 
Lynn-ek hasieratik hainbat antzerki-taldetan egin du lan profesionala, musika txirularekin interpretatuz, hala nola La Habanako Balet Antzokian eta Buendia taldean, estatuan eta nazioartean ospe handia duen taldean.

"ARIES" izeneko hiru ahotsez osatutako talde bat sortu zuen eta zuzendaria izan zen. Hauexek osatzen zuten: pianoa, bateria, gitarra, perkusio kubatarra, baxua eta kantuarekin tartekatzen zuen txirula. Talde horrekin 1994an grabatu zuen lehen diskoa, "Aries" izenekoa. 

 Bakarlari 
1997an bakarlari, abeslari integral gisa hasi zuen ibilbidea, eta pop eta blues musikan, bi gitarrarekin musika tradizionalean eta Kubako autoreen boleroetan murgilduta. Etapa horretan sortu zen Ama izeneko bigarren fonograma grabatzeko ideia.

Espainiako hainbat lekutan abestu zuen 2003ra arte. Pablo Milanés, Joaquín Sabina eta Raúl Torres kantariek grabazio batzuk egitera gonbidatu zuten. Urte horretan bertan, "La Música" izeneko kontzertua prestatu zuen Avellaneda Antzoki Nazionaleko aretoan.

2009an, bira egin zuen Kuban zehar, 20 kontzertu baino gehiagorekin, eta antzoki eta plaza guztiak bete zituen azken disko trinkoarekin eta "Te quiero bien" izeneko DVDa kantatuz, era askotako ikuskizunekin. Diskoa Habana Hiriko Mella Antzokian kaleratu zen, Polito Ibáñez, Raúl Torres musikariekin batera, besteak beste, Suylen eta Haydée Milanés ahizpak eta Rey Ugarte gitarran. "Te Quiero Bien" diskoa 2009ko El Cubadiscon izendatu zuten, PO-Balada kategorian. 2012. urtearen amaieran, O eta P artean dagoen Kortijo taldea aurkezten zuen gau-erdian, eta urte horretako danborraren jaiaren irabazleetako bat gonbidatu zuen perkusioan ,haren izena Hanser Santos Gómez zen, Ópera de la Calle konpainiako perkusionista.

Ondoren, bira bat egin zuen Espainian zehar, Madril, Galizia eta Granada kasu. Kubara iristean, Matanzasko Sauto antzokian eta Meliá Varadero hotelean abestu zuen, "Te quiero bien" diskoaren promozioan jarraituz. Pablo Milanés aitarekin batera, hainbat proiektutan lan egin zuen, besteak beste, kontzertuetan, baita Kubako beste musikari batzuekin ere, Haydée Milanés, Polito Ibáñez, Paulo Fernández Gallo (Paulo FG) eta Bobby Carcassés.

Lynn-ek gaueko leku nazionaletan lan egin du, hala nola: El Gato Tuerto Kluba, El club Imágenes, Delirio Habanero eta Café Abeslaria. Jadanik, espazio bat du Delirio Habaneron eta Atril Aretoan. Biak Habana hirian daude, eta telebistarako programetan parte hartu dute, hala nola "Vamos a andar", "La Descarga" eta "Ecos de Mujer" saioetan.

 Diskografia 

 1994 "Aries", Aries ahots-taldearen ondoan
 1997 "Ama" Aries ahots-taldearen ondoan
 2009 "Te quiero bien" lehen diskoa bakarlari gisa.
 2017 "Lynn-ek Sindora abestuko du". Kubako historiako musikaririk garrantzitsuenetariko bati omenaldia.

Hainbat grabaziotan parte hartu zuen disko hauetan: Bolero en Pop, Serrati omenaldia, Gabonetako diskoa eta Breathing Havana.

Bere errepertorioan hainbat kantautore kubatar izan dira, besteak beste, Athanai, Raúl Torres, Descemer Bueno, Geovani Caballero (Vanito), Federico Llado, Yadan González, Liván Castellano edo bere aita, Pablo Milanés.

 Sariak 

 2009an Te Quiero Bien diskoa El Cubadiscon PO-Balada kategorian izendatua izendatua izan zen.
 1996an flautaren Talentu Onenaren diploma eman zioten.
 1991n Musika Erromantikoaren interpretazio onenaren saria jaso zuen. 

 Erreferentziak 

 Kanpo estekak 

 Bideoa: Lynn Milanés, Como un bolero abestiaren bideo klipa 
 Bideoa: Lynn Milanés Te quiero bien abestia,  (Galiziako "LUAR"  saioan 2008)
 Bideoa, 3 ahizpak 'a capela': Lynn, Suylen y Haydee Milanes - Tu, mi desengaño abestia
 Zuzeneko bideoa: Lynn Milanés eta Buena Fe, Yolanda abestia 
 Zuzeneko bideoa: Lynn eta Pablo Milanés - Si tú te vas - "Cuerda Viva" 2009 Sariak

Kategoria:Kubako abeslariak
Kategoria:Emakume abeslariak
Kategoria:pop abeslariak
Kategoria:blues abeslariak
Kategoria:rock abeslariak
Kategoria:Afro-kubatarrak